Serj Klarsfeld

**Serj Klarsfeld** (; ) — Fransalı vəkil, tarixçi və ictimai xadim, İkinci Dünya müharibəsindən sonra "Nasist ovçusu".

1960-cı illərdən Serj Üçüncü Reyxin işğalı altında olan Fransanın yəhudi qurbanlarının xatirəsini yad etmək üçün mübarizə aparmağa başlayıb və İsrailin tərəfdarı olmuşdur.
Serj Klarsfeld alman həyat yoldaşı Beata Klarsfeld ilə birlikdə Kurt Lisçka, Alois Brunner, Klaus Barbe, Ernst Ehlers və Kurt Asçe də daxil olmaqla qaçıb gizlənən çoxsaylı nasist müharibə cinayətkarlarının tapılıb üzə çıxarılması və onlar haqda sənədlərin aşkar edilməsi ilə məşhurlaşıb.

## Həyatı
Serj Klarsfeldin valideynləri Raisa və Arno 1928-ci ildə təhsil almaq üçün Parisə köçüblər. Onun anası Bessarabiyadan, atası Rumıniyadandır. Üçüncü Reyxin hücumundan və Fransanın işğalından sonra onlar Fransanın işğal olunmamış hissəsinə qaça bildilər. Nitsada Serj Alois Brunnerin komandanlığı altında keçirilən reydlərdən birində ölümdən çətinliklə xilas oldu. O, anası və bacısı Tatyana divar araxasında gizlənib, atası isə nasistlərin diqqətini özünə çəkmək üçün mənzildə qalıb. Nəticədə atası həbs olunub və deportasiya edilib. Daha sonra Arno Klarsfeld Osventsimdəki konsentrasiya düşərgəsində qətlə yetirilib.

Müharibədən sonra Serj Klarsfeld Sarbonnaya daxil olur və burada tarix fakültəsində təhsil alır. Bundan sonra Klarsfeld siyasət üzrə təhsil alır və fəlsəfə doktoru dərəcəsinə yiyələnir. 1963-cü ildə Beata Avqust Küntzellə ailə qurur. 27 avqust 1965-ci ildə Klarsfeldlərin Arno-David (Arno Klarsfeld) adlı bir oğlu olur. O, sonradan Fransa prezidenti Nikola Sarkozinin yanında hüquqşünas və müşavir kimi çalışıb. 1973-cü ildə ailədə Lida-Miriam adlı bir qız da dünyaya gəlib.

## "Nasist ovçusu" kimi fəaliyyəti
1979-cu ildə Serj və həyat yoldaşı Beata "Fransanın Deportasiya olunmuş yəhudi oğulları və qızları" fondunu () qurdular. Serj Klarsfeld almaniyalı həyat yoldaşı Beata Klarsfeld ilə birlikdə Kurt Lisçka, Alois Brunner, Klaus Barbe, Ernst Ehlers və Kurt Asçe də daxil olmaqla qaçıb gizlənən çoxsaylı nasist müharibə cinayətkarlarının tapılıb üzə çıxarılması və onlar haqda sənədlərin aşkar edilməsi ilə məşhurlaşıb.

Klaus Barbinin axtarışını göstərən "La Traque" (Fransa, 2008, rejissor Lauren Jaoui) bədii filmində Serj Klarsfeld rolunu İvan Attal canlandırıb.

## Mükafatları

* 1984: Fransanın "Fəxri legion" ordeni (kavaler).
* 2007: Fransanın "Fəxri legion" ordeni (zabit).
* 2011: Fransanın "Xidmətlərə görə" ordeni.
* 2014: Fransanın "Fəxri legion" ordeni (kamandor).
* 2015: O, həyat yoldaşı Beata ilə birlikdə Almaniya Federativ Respublikasının birinci dərəcəli "Xidmətə görə" ordeni ilə təltif olunub.
* 2016: Fəxri İsrail vətəndaşlığı.
* 2018: "Həqiqət üçün ov: Beata və Serj Klarsfeldin xatirəsi" əsərinə görə İlin Kitabı kateqoriyasında Milli Yəhudi Kitab Mükafatı.
* Z. Jabotinsky Fondunun mükafatı
* Fransa Yəhudiləri Mükafatı

## Əsərləri
* 2005 — *L’Album d’Auschwitz* ISBN 2-84761-070-7
* *Adieu les enfants* (1942–1944) ISBN 2-84205-908-5
* 1992 — *L'étoile des Juifs* ISBN 2-909241-16-5
* 1997 — *En souvenir de Georgy* : Lettres de la maison d’Izieu : 1935–1944 ISBN 0-89381-968-9
* 2001 — *La shoah en France, le calendrier des deportations (septembre 1942-aout 1944)* :
** Tome 1
** Tome 2
** Tome 3 ISBN 2-213-61051-7
** Tome 4 ISBN 2-213-61052-5
* 2007 — *Vichy, Auschwitz* ISBN 2-213-60183-6
* *Spoliation camps de province* ISBN 2-11-004558-2
* *Destin à part. Seul déporté rescapé de la rafle de Clans du 25 octobre 1943* ISBN 2-7384-3473-8
* *La rafle de la rue sainte-catherine à lyon le 9 février 1943* ISBN B-000–0DWWT-Z
* 1993 — *Les transferts de juifs du camp de Rivesaltes et de la région de Montpellier vers le centre de Drancy en vue de leur déportation, 10 août 1942*

## İstinadlar

## Ədəbiyyat
* *The Children of Izieu: A Human Tragedy*. New York: Harry N. Abrams Publishers, 1985.  Translation of *Les enfants d'Izieu* (1985)
* *French Children of the Holocaust: A Memorial*. New York: :en:New York University Press, 1996.  Translation of *Le mémorial des enfants juifs déportés de France* (1995)

## Xarici keçidlər
* The Klarsfeld Foundation (biographies and chronology of activities)
;1986 film
* 
* 
* 
: 2008 film
*